PRIMĂRIA MUNICIPIULUI SATU MARE

SERVICIUL INVESTIȚII – GOSPODĂRIRE - ÎNTREȚINERE

DIRECŢIA ECONOMICĂ

NR. 8989 / 09.02.2021

**RAPORT DE SPECIALITATE**

la proiectul de hotărâre privind modificarea Anexei nr.1 din H.C.L. nr.7/28.01.2021 pentru aprobarea Studiului de Fezabilitate și a indicatorilor tehnico-economici la obiectivul de investiții

**Construire corp clădire Școala Gimnaziala Rákóczi Ferenc**

- **Construire clădire multifuncțională P-P+M**

Conform HCL nr. 7/28.01.2021, împreună cu Anexa nr. 1 aferentă, a fost aprobat Studiul de Fezabilitate precum și indicatorii tehnico-economici la obiectivul de investiții ”Construire corp clădire Școala Gimnaziala Rákóczi Ferenc - Construire clădire multifuncțională P-P+M”, ca urmare a avizului favorabil acordat de Comisia tehnico-economică din cadrul Primăriei municipiului Satu Mare, prin procesul verbal nr. 4880/25.01.2021.

Elaboratorul Studiului de Fezabilitate este S.C. Peracto AG S.R.L în calitate de proiectant general.

Perioada de implementare a obiectivului de investiții este de 24 luni, din care 12 luni execuția efectivă.

Bugetul total al acestui obiectiv de investiții este în valoare de **3.269.003,22 lei (fără TVA)**.

În cadrul Anexei nr. 1 din HCL nr. 7/28.01.2021, la alineatul ”Finanțarea obiectivului”, s-a omis trecerea tuturor categoriilor de finanțare, fiind prevăzută proveniența fondurilor necesare ca fiind doar din surse externe.

Întrucât investiția urmează să fie realizată cu fonduri ce urmează a fi identificate se impune corectarea erorii apărute în Anexa menționată, astfel încât alineatul ”Finanţarea obiectivului” să conțină textul următor : ”Sumele vor fi asigurate din fonduri guvernamentale, fonduri externe sau din bugetul local”. Restul datelor rămân neschimbate.

Proiectul de hotărâre privind modificarea Anexei nr.1 din H.C.L. nr.7/28.01.2021 pentru aprobarea Studiului de Fezabilitate și a indicatorilor tehnico-economici la obiectivul de investiții “Construire corp clădire Școala Gimnaziala Rákóczi Ferenc - Construire clădire multifuncțională P-P+M”, se înaintează Consiliului local Satu Mare cu propunere de **aprobare**.

 Director executiv Şef serviciu

 Ec. Ursu Lucica ing. Szűcs Zsigmond

Red. Adrian Neacșu